pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร เป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี
วันศุกร์ที่ 16 มีนาคม 2561
พลเอก ธนะศักดิ์ ปฏิมาประกร เป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี
พลเอก ธนะศักดิ์ ปฏิมาประกร รองหัวหน้าคณะรักษาความสงบแห่งชาติและประธานกรรมการที่ปรึกษา ผู้ทรงคุณวุฒิพิเศษของนายกรัฐมนตรีเป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี
วันนี้ เวลา 10.00 น. พลเอก ธนะศักดิ์ ปฏิมาประกร รองหัวหน้าคณะรักษาความสงบแห่งชาติและประธานกรรมการที่ปรึกษา ผู้ทรงคุณวุฒิพิเศษของนายกรัฐมนตรี เป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ณ ห้องประชุมอาคารรับรองเกษะโกมล บ้านเกษะโกมล
การประชุมในวันนี้ คณะกรรมการ ฯ เห็นว่าโดยที่ในปี 2560 ประเทศไทยมีประชากรผู้สูงอายุ 11.35 ล้านคน คิดเป็นร้อยละ 16.8 ของประชากรไทย และมีสัดส่วนประชากรผู้สูงอายุเพิ่มขึ้นอย่างรวดเร็ว ซึ่งการก้าวเข้าสู่สังคมผู้สูงอายุนั้นทําให้โครงสร้างทางเศรษฐกิจและสังคมเปลี่ยนแปลงไป จึงต้องกําหนดมาตรการ โดยการร่วมมือของกระทรวง ส่วนราชการ และภาคเอกชน ที่เกี่ยวข้อง โดยเฉพาะด้านการดูแลผู้สูงอายุ ด้านแรงงาน ซึ่งผู้สูงอายุต้องเข้ามามีส่วนร่วมในการทํางานเพิ่มเติม รวมทั้งจะต้องเตรียมการรองรับการขับเคลื่อนเศรษฐกิจประเทศและก้าวไปสู่ THAILAND 4.0 อย่างเป็นรูปธรรม คณะกรรมการ ฯ จึงสมควรเสนอให้มีการกําหนดเรื่องนี้เป็นวาระแห่งชาติ ในการเตรียมความพร้อมรองรับการเข้าสู่สังคมผู้สูงอายุ อันจะทําให้ผู้สูงอายุเข้าถึง สิทธิประโยชน์ ความคุ้มครอง และความเป็นธรรมในการทํางานต่อไป
รัฐบาลไทย-ข่าวทำเนียบรัฐบาล-​สธ.ห่วงเด็ก ผู้สูงอายุ เป็นไข้หวัด หลังเล่นน้ำสงกรานต์ รีบรักษาป้องกันปอดบวม
วันจันทร์ที่ 16 เมษายน 2561
​สธ.ห่วงเด็ก ผู้สูงอายุ เป็นไข้หวัด หลังเล่นน้ําสงกรานต์ รีบรักษาป้องกันปอดบวม
กระทรวงสาธารณสุข ห่วงประชาชนอาจป่วยเป็นไข้หวัด หลังเล่นน้ําช่วงเทศกาลสงกรานต์ โดยเฉพาะเด็กเล็ก ผู้สูงวัย หากอาการไม่ดีขึ้นภายใน 2 วัน รีบพบแพทย์ทันทีป้องกันลุกลามเป็นปอดบวม
กระทรวงสาธารณสุข ห่วงประชาชนอาจป่วยเป็นไข้หวัด หลังเล่นน้ําช่วงเทศกาลสงกรานต์ โดยเฉพาะเด็กเล็ก ผู้สูงวัย หากอาการไม่ดีขึ้นภายใน 2 วัน รีบพบแพทย์ทันทีป้องกันลุกลามเป็นปอดบวม
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า กระทรวงสาธารณสุข ห่วงสุขภาพประชาชน อาจเจ็บป่วยได้จากการเล่นน้ําช่วงสงกรานต์ ตัวเปียกชื้นทั้งวัน ประกอบกับสภาพอากาศร้อนและเปลี่ยนแปลงเร็ว ทําให้ร่างกายอาจปรับตัวไม่ทัน อาจมีอาการเจ็บป่วยตามมา เช่น ปวดเมื่อยตามเนื้อตัว อ่อนเพลีย ร้อนๆหนาวๆ แสบตา น้ํามูกไหล มีความเสี่ยงทําให้ป่วยเป็นไข้หวัด หากไม่รักษาอย่างถูกต้องอาจลุกลามเป็นโรคปอดบวมได้
“หากมีอาการไข้หวัด ตัวร้อน อ่อนเพลีย ปวดศีรษะ คัดจมูก หรือเจ็บคอเล็กน้อย ขอให้นอนพักอย่างเต็มที่ ใช้ผ้าปิดปากและจมูกเวลาไอ จาม ป้องกันการแพร่เชื้อสู่ผู้อื่น ถ้าอาการยังไม่ดีขึ้นภายใน 2 วัน ให้รีบพบแพทย์หรือเจ้าหน้าที่สาธารณสุขใกล้บ้านทันที เพราะมีความเสี่ยงอาจลุกลามเป็นโรคปอดบวมได้”นายแพทย์โอภาส กล่าว
นอกจากนี้ โรคที่อาจพบหลังเล่นน้ําสงกรานต์ คือโรคตาแดง จะมีอาการคันในลูกตา เคืองตา ปวดลูกตา น้ําตาไหล มีขี้ตาเป็นเมือก ให้หลีกเลี่ยงการสัมผัสหรือใช้ของร่วมกับผู้อื่น เพื่อลดการแพร่เชื้อโรค หมั่นล้างมือบ่อยๆ นอนหลับพักผ่อนให้เพียงพอ หากอาการไม่ดีขึ้น เช่น ตาแดงมากขึ้น ปวดตามากขึ้น อักเสบ บวม แดง ขี้ตาสีคล้ายหนอง ควรรีบพบแพทย์ผู้เชี่ยวชาญทันที
**************************** 16 เมษายน 2561
รัฐบาลไทย-ข่าวทำเนียบรัฐบาล-ทส.ประชุมคณะกรรมการสงวนและคุ้มครองสัตว์ป่า ครั้งที่ 1/2563
วันจันทร์ที่ 13 เมษายน 2563
ทส.ประชุมคณะกรรมการสงวนและคุ้มครองสัตว์ป่า ครั้งที่ 1/2563
ทส.ประชุมคณะกรรมการสงวนและคุ้มครองสัตว์ป่า ครั้งที่ 1/2563
ทส.ประชุมคณะกรรมการสงวนและคุ้มครองสัตว์ป่า ครั้งที่ 1/2563
วันที่ 8 เม.ย. 63 เวลา 13.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการสงวนและคุ้มครองสัตว์ป่า ครั้งที่ 1/2563 ติดตามผลการประชุมระเบียบกรมประมง ว่าด้วยการแจ้งครอบครองสัตว์ป่าสงวนและซากสัตว์ป่าสงวน การออกใบอนุญาตครอบครองสัตว์ป่าสงวนชั่วคราว และการออกใบรับรองการครอบครองซากสัตว์ป่าสงวนสําหรับสัตว์ป่าสงวนชนิดวาฬบรูด้า วาฬโอมูระ เต่ามะเฟือง และปลาฉลามวาฬ พ.ศ. 2562 รวมถึงพิจารณาเกี่ยวกับกฎหมายลําดับรองประกอบพระราชบัญญัติสงวนและคุ้มครองสัตว์ป่า พ.ศ.2562 การขยายพื้นที่เขตรักษาพันธุ์สัตว์ป่า และการประกาศพื้นที่เตรียมการกําหนดเป็นเขตห้ามล่าสัตว์ป่า โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม คณะผู้บริหาร ทส. เข้าร่วมประชุมฯ ณ ห้องประชุม 202 ชั้น 2 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-นายกฯ ขอบคุณและชมเชยทุกฝ่ายร่วมใจช่วยภัยน้ำท่วม กำชับเร่งฟื้นฟู
วันจันทร์ที่ 7 ตุลาคม 2562
นายกฯ ขอบคุณและชมเชยทุกฝ่ายร่วมใจช่วยภัยน้ําท่วม กําชับเร่งฟื้นฟู
นายกฯ ขอบคุณและชมเชยทุกฝ่ายร่วมใจช่วยภัยน้ําท่วม กําชับเร่งฟื้นฟู
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม ขอบคุณเจ้าหน้าที่ทุกฝ่ายทั้งพลเรือน ตํารวจ ทหาร รวมถึงภาคเอกชนและจิตอาสา ที่มีส่วนร่วมช่วยเหลือผู้ประสบภัยน้ําท่วมจากอิทธิพลของพายุโพดุลและคาจิกิ ตั้งแต่ระยะเริ่มต้นจนถึงปัจจุบัน โดยเฉพาะที่ จ.อุบลราชธานี ซึ่งได้รับผลกระทบหนักและนานที่สุดเพราะเป็นพื้นที่ปลายน้ํา และขณะนี้สถานการณ์เริ่มคลี่คลายแล้ว พร้อมกับฝากชมเชย ผวจ.อุบลฯ ในฐานะเจ้าภาพหลัก เป็นหัวเรี่ยวหัวแรงบูรณาการให้ความช่วยเหลือประชาชนอย่าง
ทั้งนี้ นายกรัฐมนตรีและ รมว.กลาโหม ได้รับรายงานว่าหลายอําเภอได้จัดกิจกรรม Kick Off ฟื้นฟูพื้นที่ประสบภัย เช่น สูบน้ําออกจากพื้นที่น้ําท่วมขัง ตรวจสอบความเสียหายของอาคารบ้านเรือน ซ่อมแซมทําความสะอาดบ้านเรือน วัด โรงเรียน ตรวจสอบระบบไฟฟ้าและประปา จัดระเบียบการจราจร เป็นต้น โดยนายกรัฐมนตรีกําชับให้ทุกหน่วยที่เกี่ยวข้องเร่งฟื้นฟูให้ทุกอย่างกลับสู่สภาพปกติโดยเร็ว และให้ความสําคัญกับการชดเชยเยียวยาประชาชนให้ครอบคลุมทุกมิติทั้งบ้านเรือนที่เสียหาย พื้นที่การเกษตร เครื่องมืออุปกรณ์ ประมง ปศุสัตว์เสียหาย ฯลฯ นอกจากนี้ ยังเป็นห่วงเรื่องขยะที่มากับน้ําท่วมทั้งขยะจากวัชพืช เศษไม้ สิ่งปลูกสร้าง ของใช้ ตะกอนดินทราย และขยะอันตราย ซึ่งอาจเป็นต้นเหตุของเชื้อโรค จึงขอให้ทุกจังหวัดดูแลเรื่องนี้ด้วย
รัฐบาลไทย-ข่าวทำเนียบรัฐบาล-กรุงไทยกำไรสุทธิไตรมาส 3 จำนวน 5,872 ล้านบาท เพิ่มขึ้น 82.25%
วันศุกร์ที่ 20 ตุลาคม 2560
กรุงไทยกําไรสุทธิไตรมาส 3 จํานวน 5,872 ล้านบาท เพิ่มขึ้น 82.25%
ในช่วงไตรมาส 3 ปี 2560 ธนาคารกรุงไทยมีกําไรสุทธิ 5,872 ล้านบาท เพิ่มขึ้น 82.25% เมื่อเทียบกับไตรมาส 2 ปี 2560 ปรับตัวดีขึ้นจากการตั้งสํารองหนี้สูญ หนี้สงสัยจะสูญลดลง 28.53% จากไตรมาส 2 ปี 2560
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ในช่วงไตรมาส 3 ปี 2560 ธนาคารมีกําไรสุทธิ 5,872 ล้านบาท เพิ่มขึ้น 82.25% เมื่อเทียบกับไตรมาส 2 ปี 2560 ปรับตัวดีขึ้นจากการตั้งสํารองหนี้สูญ หนี้สงสัยจะสูญลดลง 28.53% จากไตรมาส 2 ปี 2560 โดยธนาคารปรับกลยุทธ์เน้นการเติบโตสินเชื่ออย่างมีคุณภาพ ปรับเพิ่มความสมดุลของพอร์ตสินเชื่อ ดูแลแก้ไขสินเชื่อด้อยคุณภาพอย่างใกล้ชิด ขณะที่เงินกองทุนมีความแข็งแกร่ง อยู่ที่ระดับ 16.98% สูงกว่าเกณฑ์ธปท.
สําหรับกําไรสุทธิในไตรมาส 3 ปี 2560 เทียบกับไตรมาส 3 ปี 2559 ลดลง 31.96% สาเหตุหลักจากการกันสํารองหนี้สูญ หนี้สงสัยจะสูญเพิ่มขึ้น 29.88% โดยธนาคารได้ตั้งสํารองหนี้เพิ่มเติมบางส่วนเพื่อเสริมสร้างเงินสํารองตามหลักเกณฑ์ความระมัดระวังของธนาคาร ส่งผลให้อัตราส่วนค่าเผื่อหนี้สงสัยจะสูญต่อสินเชื่อด้อยคุณภาพ (Coverage Ratio) อยู่ที่ 115.37% เพิ่มขึ้นจากไตรมาส 2 ปี 2560 ที่ 112.50% ตามนโยบายของธนาคารที่ต้องการให้อยู่ในระดับที่เหมาะสม คือ ไม่ต่ํากว่า 110%
ธนาคารและบริษัทย่อยมีเงินให้สินเชื่อแก่ลูกหนี้ (หลังหักรายได้รอตัดบัญชี) ณ ไตรมาส 3 ปี 2560 อยู่ที่ 1,875,807 ล้านบาท ลดลง 1.49% จากสิ้นปี 2559 โดยธนาคารได้มุ่งเน้นการเติบโตสินเชื่ออย่างยั่งยืน ทั้งนี้สินเชื่อภาครัฐของธนาคารขยายตัวได้ดีมาก สอดคล้องกับการขยายตัวของเศรษฐกิจ ซึ่งทดแทนการชะลอตัวในสินเชื่อภาคเอกชนบางส่วน ขณะที่เงินฝาก อยู่ที่ 1,950,085 ล้านบาท ลดลง 1.13% เมื่อเทียบกับสิ้นปี 2559 ซึ่งเป็นผลมาจากนโยบายการบริหารต้นทุนทางการเงินของธนาคารที่มุ่งให้มีประสิทธิภาพมากขึ้น
ทั้งนี้ ผลประกอบการจากการบริหารจัดการในธุรกิจหลักของธนาคารปรับตัวดีขึ้น โดยค่าธรรมเนียมและบริการ และค่าใช้จ่ายจากการดําเนินงานมีแนวโน้มที่ดีขึ้น ทดแทนบางส่วนของรายได้ดอกเบี้ยสุทธิที่ลดลงเล็กน้อย ซึ่งได้รับผลกระทบจากการผันผวนทางตลาดด้วย
อย่างไรก็ดี นโยบายการบริหารต้นทุนทางการเงินที่มีประสิทธิภาพมากขึ้น ส่งผลให้อัตราผลตอบแทนสุทธิต่อสินทรัพย์ที่ก่อให้เกิดรายได้ (NIM) ในไตรมาส 3 ปี 2560 อยู่ที่ 3.29% เพิ่มขึ้นจาก 3.24% ในไตรมาส 3 ปี 2559 และธนาคารยังสามารถควบคุมค่าใช้จ่ายได้ดี ทําให้อัตราส่วนค่าใช้จ่ายต่อรายได้ อยู่ที่ 41.40% ลดลงจากไตรมาส 3 ปี 2559 ที่ 41.65% อัตราส่วนสินเชื่อด้อยคุณภาพ(NPLs gross) อยู่ที่ 4.51% เพิ่มขึ้นเมื่อเทียบกับไตรมาส 2 ปี 2560 อยู่ที่ 4.33% โดยเป็นการเพิ่มขึ้นจากสินเชื่อกลุ่มวิสาหกิจขนาดกลางและขนาดย่อมในบางอุตสาหกรรม
“ผลประกอบการของธนาคารในไตรมาส 3 นี้ ถือว่าอยู่ในระดับที่ดี ฐานะทางการเงินของธนาคารยังคงแข็งแกร่ง โดยธนาคารได้ปรับกลยุทธ์และกระบวนการบริหารจัดการสินเชื่อใหม่ โดยเน้นการเติบโตอย่างมีคุณภาพและเพิ่มประสิทธิภาพในการติดตามดูแลและแก้ไขสินเชื่อด้อยคุณภาพอย่างใกล้ชิด และรักษาระดับ Coverage Ratio ให้อยู่ระดับที่เหมาะสม ”
นายผยง ศรีวณิช กล่าวในตอนท้ายว่า ธนาคารคาดว่าสินเชื่อในไตรมาส 4 จะปรับตัวดีขึ้น ขณะที่ธนาคารมีเงินกองทุนต่อสินทรัพย์เสี่ยง(BIS Ratio) ณ ไตรมาส 3 ปี 2560 อยู่ที่ 16.98% โดยเป็นเงินกองทุนชั้นที่ 1 อยู่ที่ 13.33% สูงขึ้นเมื่อเทียบสิ้นปี 2559 ที่ 16.85%
รัฐบาลไทย-ข่าวทำเนียบรัฐบาล-รมว.ศธ.หารือความร่วมมือด้านการศึกษากับไอร์แลนด์
วันศุกร์ที่ 16 พฤศจิกายน 2561
รมว.ศธ.หารือความร่วมมือด้านการศึกษากับไอร์แลนด์
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับ H.E. Mr Ciaran Cannon รัฐมนตรีช่วยว่าการกระทรวงการต่างประเทศและการค้าไอร์แลนด์
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับ H.E. Mr Ciaran Cannon รัฐมนตรีช่วยว่าการกระทรวงการต่างประเทศและการค้าไอร์แลนด์ เมื่อวันพฤหัสบดีที่ 15 พฤศจิกายน 2561 ณ ห้องดํารงราชานุภาพ อาคารราชวัลลภ
รมว.ศึกษาธิการ เปิดเผยว่า มีความยินดีเป็นอย่างมาก เพราะถือเป็นครั้งแรกที่ระดับรัฐมนตรีของไอร์แลนด์เดินทางมาเยือนกระทรวงศึกษาธิการไทย ซึ่งในอดีตเคยเป็นรัฐมนตรีช่วยว่าการกระทรวงศึกษาธิการและทักษะมาก่อน และเมื่อมาดํารงตําแหน่งใหม่ในปัจจุบันก็ยังคงให้ความสําคัญกับการศึกษา จึงต้องการสานต่อความร่วมมือที่คุยกันไว้ เมื่อครั้งที่ รมว.ศธ.ไทยไปเยือนไอร์แลนด์ในเดือนมิถุนายน 2561 ที่ผ่านมา ซึ่งขณะนี้ไอร์แลนด์กําลังเปิดประเทศในเรื่องการศึกษามากขึ้น และเป็นอีกประเทศที่มี "การปฏิรูปเศรษฐกิจ" ด้วย "การศึกษา"
นอกจากนี้ ได้มีการหารือเกี่ยวกับการจัดการอาชีวศึกษาของไอร์แลนด์ โดยเฉพาะด้านดิจิทัล ซึ่ง Mr Ciaran Cannon ได้เชิญ รมว.ศธ.ไทย และเลขาธิการคณะกรรมการการอาชีวศึกษา เดินทางไปเยือนไอร์แลนด์อีกครั้ง และขอให้ไทยสนับสนุนให้นักเรียนไปเรียนต่อที่ไอร์แลนด์เพิ่มขึ้น ในขณะเดียวกันทางไอร์แลนด์ก็ต้องการที่จะรู้จักประเทศไทยมากขึ้นเช่นกัน
ในส่วนของความสัมพันธ์ระหว่างไทย-ไอร์แลนด์ เมื่อปี 2558 ประเทศไทย-ไอร์แลนด์ได้ฉลองความสัมพันธ์ทางการทูตครบรอบ 40 ปี โดยได้มีการก่อตั้งสถานเอกอัครราชทูตไอร์แลนด์ประจําประเทศไทยขึ้นเป็นครั้งแรก พร้อมลงนามบันทึกความเข้าใจว่าด้วยความร่วมมือด้านการศึกษา ระหว่างกระทรวงศึกษาธิการและทักษะของไอร์แลนด์ และกระทรวงศึกษาธิการไทย ในปีเดียวกัน โดยมีความร่วมมือครอบคลุมการศึกษาทุกระดับ ทั้งการฝึกอบรมภาษาอังกฤษ การแลกเปลี่ยนครู อาจารย์ นักเรียนนักศึกษา นักวิจัย ตลอดจนการเรียนรู้ระบบโครงสร้างทางการศึกษา การรับรองคุณภาพ การเทียบโอนหน่วยกิตในระดับอุดมศึกษา เป็นต้น
Written by นวรัตน์ รามสูต
Photo Credit ยุทธพงศ์ เลือกกลั่นดี
Rewriter นวรัตน์ รามสูต
Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-ธอส.จัดทำสินเชื่อบ้านสบายใจ วงเงินกู้ไม่ต่ำกว่า 2.5 ล้านบาท ดอกเบี้ย 3.60% ต่อปี นาน 3 ปีแรก ตอบโจทย์ทุกความต้องการที่อยู่อาศัย
วันพุธที่ 15 มีนาคม 2560
ธอส.จัดทําสินเชื่อบ้านสบายใจ วงเงินกู้ไม่ต่ํากว่า 2.5 ล้านบาท ดอกเบี้ย 3.60% ต่อปี นาน 3 ปีแรก ตอบโจทย์ทุกความต้องการที่อยู่อาศัย
ธอส. จัดทําโครงการสินเชื่อบ้านสบายใจ วงเงินกู้ไม่ต่ํากว่า 2.5 ล้านบาท ดอกเบี้ย MRR-3.15% ต่อปี นานถึง 3 ปีแรก และโครงการบ้าน ธอส. อุ่นใจ ปี 2560 โครงการบ้าน ธอส. อุ่นใจ ปี 2560 สําหรับวงเงินกู้ไม่ต่ํากว่า 1.5 ล้านบาท ดอกเบี้ยคงที่ 3.50% ต่อปี นาน 2 ปีแรก
ธนาคารอาคารสงเคราะห์ เดินหน้าทําให้คนไทยมีบ้าน เตรียมวงเงินรวม 25,000 ล้านบาท จัดทําโครงการสินเชื่อบ้านสบายใจ วงเงินกู้ไม่ต่ํากว่า 2.5 ล้านบาท ดอกเบี้ย MRR-3.15% ต่อปี นานถึง 3 ปีแรก (หรือปัจจุบันเท่ากับ 3.60% ต่อปี) และโครงการบ้าน ธอส. อุ่นใจ ปี 2560 สําหรับวงเงินกู้ไม่ต่ํากว่า 1.5 ล้านบาท ดอกเบี้ยคงที่ 3.50% ต่อปี นาน 2 ปีแรก หวังช่วยแบ่งเบาภาระค่าใช้จ่ายด้านที่อยู่อาศัยและผลักดันให้สินเชื่อปล่อยใหม่ปี 2560 ให้เป็นไปตามเป้าหมาย 178,224 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ปัจจุบันประชาชนยังมีความต้องการที่อยู่อาศัยในระดับราคา 2.5 ล้านบาทขึ้นไป และเพื่อเป็นการตอบโจทย์ความต้องการของกลุ่มที่ยังมีกําลังซื้อ ธนาคารจึงได้เตรียมกรอบวงเงิน 20,000 ล้านบาท จัดทํา โครงการสินเชื่อบ้านสบายใจ สําหรับลูกค้าที่ต้องการขอสินเชื่อวงเงินขอกู้ไม่ต่ํากว่า 2.5 ล้านบาทขึ้นไป อัตราดอกเบี้ยปีที่ 1-3 เท่ากับ MRR-3.15% ต่อปี (หรือปัจจุบันเท่ากับ 3.60% ต่อปี) ปีที่ 4 จนถึงตลอดอายุสัญญากู้ กรณีลูกค้าสวัสดิการ อัตราดอกเบี้ย MRR-1.00% ต่อปี กรณีลูกค้ารายย่อย อัตราดอกเบี้ย MRR-0.50% ต่อปี(ปัจจุบันอัตราดอกเบี้ย MRR ธอส.เท่ากับ 6.75% ต่อปี) ให้กู้เพื่อซื้อ ปลูกสร้าง ต่อเติม ซ่อมแซม และไถ่ถอนจํานองจากสถาบันการเงินอื่น ยื่นคําขอกู้ได้ตั้งแต่วันที่ 16 มีนาคม 2560 และทํานิติกรรมภายในวันที่ 30 มิถุนายน 2560
นอกจากนี้ยังมี โครงการบ้าน ธอส. อุ่นใจ ปี 2560 (กรอบวงเงิน 5,000 ล้านบาท) สําหรับลูกค้าวงเงินขอกู้ไม่ต่ํากว่า 1.5 ล้านบาทขึ้นไป อัตราดอกเบี้ยปีที่ 1-2 เท่ากับ 3.50% ต่อปี ปีที่ 3 เท่ากับ 4.75% ต่อปี ปีที่ 4 จนถึงตลอดอายุสัญญากู้ กรณีลูกค้าสวัสดิการ อัตราดอกเบี้ย MRR-1.00% ต่อปี กรณีลูกค้ารายย่อยอัตราดอกเบี้ย MRR-0.50% ต่อปี และกรณีซื้ออุปกรณ์ที่เกี่ยวเนื่องเพื่อประโยชน์ในการอยู่อาศัยอัตราดอกเบี้ย MRR ให้กู้เพื่อซื้อ ปลูกสร้าง ต่อเติม ซ่อมแซม และซื้ออุปกรณ์ฯ พร้อมกับวัตถุประสงค์เพื่อที่อยู่อาศัย ยื่นคําขอกู้และทํานิติกรรมภายในวันที่ 30 มิถุนายน 2560
ผลิตภัณฑ์สินเชื่อใหม่ทั้ง 2 โครงการ ถือเป็นส่วนหนึ่งของการดําเนินงานภายใต้กลไก Business Solution เพื่อเป็นทางเลือกสําหรับกลุ่มผู้มีรายได้ปานกลางขึ้นไป ทําให้ ธอส.สามารถเข้าไปดูแลลูกค้าได้ทุกกลุ่มเป้าหมาย ภายใต้พันธกิจ “ทําให้คนไทยมีบ้าน” และสามารถปล่อยสินเชื่อใหม่ได้ตามเป้าหมายที่ 178,224 ล้านบาทในปีนี้ ติดต่อสอบถามรายละเอียดเพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรี ให้กำลังใจคนไทยที่กลับจากอู่ฮั่น ย้ำรัฐบาลเดินหน้าแก้ไขปัญหาทุกอย่าง อย่างเต็มที่เพื่อพี่น้องประชาชน
วันพฤหัสบดีที่ 6 กุมภาพันธ์ 2563
นายกรัฐมนตรี ให้กําลังใจคนไทยที่กลับจากอู่ฮั่น ย้ํารัฐบาลเดินหน้าแก้ไขปัญหาทุกอย่าง อย่างเต็มที่เพื่อพี่น้องประชาชน
นายกรัฐมนตรี ให้กําลังใจคนไทยที่กลับจากอู่ฮั่น ย้ํารัฐบาลเดินหน้าแก้ไขปัญหาทุกอย่าง อย่างเต็มที่เพื่อพี่น้องประชาชน
วันนี้ (5 กุมภาพันธ์2563) เวลา 18.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมพูดคุยกับ นพ.สมศักดิ์ อรรฆศิลป์ รศ.นพ สืบสาย คงแสงดาว และ นพ. เกรียงศักดิ์ อติพรวณิช คณะแพทย์จาก โรงพยาบาลราชวิถี ผู้หาวิธีรักษาเชื้อไวรัสโคโรนา สายพันธุ์ใหม่ 2019 เพื่อสร้างความเชื่อมั่นต่อวงการสาธารณสุขไทยในการรับมือกับโรคระบาด และ Video Call พูดคุยกับตัวแทนคนไทยที่กลับจากอู่ฮั่น ในรายการ Government Weekly สรุปประเด็นดังนี้
คณะแพทย์ได้รายงานสถานการณ์ล่าสุดของไวรัสโคโรนา สายพันธุ์ใหม่ 2019 ในประเทศไทยว่า ขณะนี้อยู่ในระยะที่สามารถควบคุมได้ โดยรัฐบาลได้ดําเนินการอย่างบูรณาการ ป้องกันการแพร่เชื้อ ให้มีผู้ป่วยน้อยที่สุด ซึ่งเป็นที่น่าภูมิใจที่สาธารณสุขไทยถือเป็นอันดับต้นของโลก โดยเฉพาะอย่างยิ่งการแก้ไขปัญหาไข้อุบัติใหม่ และในขณะเดียวกัน ได้ให้กระทรวงพาณิชย์เข้าไปตรวจสอบและเร่งการผลิตหน้ากากอนามัย เนื่องจากมีความต้องการสูง โดยจะจัดให้มีการจําหน่ายในที่เหมาะสม หาซื้อได้สะดวก และผลิตให้เพียงพอต่อความต้องการของประชาชนทั้งในประเทศและต่างประเทศ ซึ่งอย่างไรก็ตามประชาชนต้องดูแล รักษาสุขภาพของตนเองในเบื้องต้น ติดตามข่าวสารจากทางราชการอย่าหลงเชื่อข่าวปลอม เพื่อป้องกันการรับรู้ข่าวสารที่อาจจะคลาดเคลื่อน หากมีข้อสงสัยสามารถโทรสายด่วน 1422
ทั้งนี้ นายกรัฐมนตรีฝากถึงประชาชนทุกภาคส่วน ร่วมมือกันแก้ไขปัญหา ไม่รังเกียจกัน ไม่ว่าจะในประเทศหรือต่างประเทศ เมื่อมีความร่วมมือกัน มีระบบคัดกรองที่ดีแล้ว จะสามารถยุติการแพร่ระบาดได้ในอนาคต เชื่อว่าเราจะแก้ปัญหาได้เร็วขึ้น และไปสู่การแก้ปัญหาอย่างยั่งยืนในวันข้างหน้า ทั้งนี้ขอขอบคุณบุคลากรทั้งการแพทย์ สาธารณสุข ตลอดจนภาคเอกชนที่ร่วมมือกันแก้ไขปัญหา ขอให้ประชาชนดูแลตนเองในเบื้องต้น สํารวจสุขภาพตนเองและคนรอบข้าง เรียนรู้ไปด้วยกัน ทําความเข้าใจอย่างถูกต้อง เพื่อป้องกันตนเองจากไวรัสโคโรนาหรือไข้หวัดอื่น ๆ
โดยก่อนหน้านั้น ช่วงเปิดรายการ นายกรัฐมนตรี Video Call พูดคุยและให้กําลังใจตัวแทนคนไทยที่กลับจากอู่ฮั่น พร้อมขอให้ประชาชนร่วมมือ ช่วยเหลือซึ่งกันและกัน และย้ําว่ารัฐบาลให้ความสําคัญกับทุกปัญหา และจะดําเนินการแก้ไขทุกปัญหาอย่างเต็มที่ เพื่อพี่น้องประชาชน
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.เตรียมแพทย์ผ่าตัด แพทย์ -พยาบาลฉุกเฉินจากส่วนกลาง พร้อมสนับสนุนการดูแลผู้บาดเจ็บจากเหตุ กราดยิงที่ จ.นครราชสีมา
วันอาทิตย์ที่ 9 กุมภาพันธ์ 2563
สธ.เตรียมแพทย์ผ่าตัด แพทย์ -พยาบาลฉุกเฉินจากส่วนกลาง พร้อมสนับสนุนการดูแลผู้บาดเจ็บจากเหตุ กราดยิงที่ จ.นครราชสีมา
กระทรวงสาธารณสุข ระดมแพทย์ผ่าตัด แพทย์-พยาบาลฉุกเฉิน กว่า 100 คนในพื้นที่จ.นครราชสีมา เตรียมห้องผ่าตัด ห้องไอซียู สํารองเลือด กว่า 1,700 ยูนิต ดูแลผู้บาดเจ็บจากเหตุ กราดยิง พร้อมเตรียมทีมแพทย์ผู้เชี่ยวชาญ ด้านศัลยกรรม เวชศาสตร์ฉุกเฉิน วิสัญญี  จิต
กระทรวงสาธารณสุข ระดมแพทย์ผ่าตัด แพทย์-พยาบาลฉุกเฉิน กว่า 100 คนในพื้นที่จ.นครราชสีมา เตรียมห้องผ่าตัด ห้องไอซียู สํารองเลือด กว่า 1,700 ยูนิต ดูแลผู้บาดเจ็บจากเหตุ กราดยิง พร้อมเตรียมทีมแพทย์ผู้เชี่ยวชาญ ด้านศัลยกรรม เวชศาสตร์ฉุกเฉิน วิสัญญี จิตแพทย์จากส่วนกลางพร้อมเดินทางสนับสนุนทันที
วันนี้ (8 กุมภาพันธ์ 2563) เวลา 23.00 น.นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข เดินทางไปติดตามสถานการณ์เหตุคนร้ายกราดยิงที่ จ.นครราชสีมาและให้สัมภาษณ์ว่า ได้รับรายงานจากผู้ตรวจเขตสุขภาพที่ 9 ได้ประสานขอความร่วมมือโรงพยาบาลทุกแห่งทั้งรัฐและเอกชนใน จ.นครราชสีมา และใกล้เคียง ระดมทีมแพทย์ ทีมผ่าตัด พยาบาลกว่า 100คน และมีพยาบาลสํารองในโรงพยาบาลอีกกว่า 200 คน เตรียมห้องผ่าตัด หอผู้ป่วยหนัก สํารองเลือดไว้แล้ว กว่า 1,700 ยูนิต พร้อมดูแลผู้บาดเจ็บให้ดีที่สุด
นอกจากนี้ ยังได้สํารองเลือด หอผู้ป่วยหนัก ระดมทีมแพทย์ พยาบาลผู้เชี่ยวชาญ อาทิ ด้านศัลยกรรม เวชศาสตร์ฉุกเฉิน วิสัญญี จิตแพทย์ พยาบาล จากสังกัดกรมการแพทย์ กรมควบคุมโรค กรมสุขภาพจิต พร้อมเดินทางสนับสนุนในพื้นที่ทันที
“กําชับให้ทีมรักษาทํางานเต็มที่ให้ผู้บาดเจ็บปลอดภัย และขอความร่วมมือประชาชน    งดแชร์ภาพเหตุการณ์ ระงับการวิจารณ์ ”นายอนุทินกล่าว
ณ เวลา 23.00 น. ที่โรงพยาบาลมหาราชนครราชสีมา มีผู้เสียชีวิต 20 ราย (เสียชีวิตที่จุดเกิดเหตุ 16 ราย ที่โรงพยาบาลมหาราชนครราชสีมา 3 รายและโรงพยาบาลเอกชนอีก 1 ราย )     มีผู้บาดเจ็บ 31 คน กําลังผ่าตัด 4 คน และอยู่ไอซียู 6 คน
**************************** 8กุมภาพันธ์ 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 11 มิถุนายน 2563
วันพฤหัสบดีที่ 11 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 11 มิถุนายน 2563
วันนี้ (11 มิถุนายน 2563) ที่ศูนย์บริหารสถานการณ์โควิด 19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่11 มิถุนายน 2563
วันนี้ (11 มิถุนายน 2563) ที่ศูนย์บริหารสถานการณ์โควิด 19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีผู้ติดเชื้อรายใหม่ มีผู้ป่วยกลับบ้านได้ 6 ราย ยอดผู้ป่วยกลับบ้านสะสม 2,987 ราย หรือคิดเป็นร้อยละ 95.58 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 80 ราย หรือร้อยละ 2.56 ของผู้ป่วยทั้งหมด ไม่มีผู้เสียชีวิต รวมผู้เสียชีวิตสะสม 58 ราย ผู้ป่วยสะสมทั้งสิ้น 3,125 ราย
กระทรวงสาธารณสุขขอความร่วมมือประชาชนยังคงรักษามาตรการสวมหน้ากากอนามัย/ หน้ากากผ้า ล้างมือ เว้นระยะห่าง ต่อเนื่องให้เป็นนิสัยเพื่อป้องกันการติดเชื้อและแพร่ระบาด การสวมเฟซชิลล์ที่ถูกต้องคือต้องสวมหน้ากากอนามัยหรือหน้ากากผ้าร่วมด้วย ซึ่งเหมาะสําหรับบุคลากรทางการแพทย์ และผู้ที่ต้องทํางานพบปะผู้คนในระยะประชิดเป็นเวลานาน เช่น พนักงานบริการ เจ้าหน้าที่ธนาคาร พ่อค้า-แม่ค้า
สําหรับประชาชนทั่วไปการสวมหน้ากากอนามัย/หน้ากากผ้า ล้างมือบ่อย และการเว้นระยะห่างระหว่างผู้อื่น 1-2 เมตร สามารถป้องกันการติดเชื้อและลดการแพร่กระจายของเชื้อโควิด 19 ได้ และควรปฏิบัติให้เป็นพฤติกรรมการป้องกันตนเองตลอดไป ซึ่งผลงานวิจัยของมหาวิทยาลัยเคมบริดจ์ ประเทศอังกฤษ พบว่า ความร่วมมือของประชาชนในการสวมหน้ากากอนามัย/หน้ากากผ้าในที่สาธารณะร่วมกับมาตรการล็อกดาวน์ จะสามารถลดการแพร่เชื้อได้อย่างมีนัยสําคัญ สอดคล้องกับคําแนะนําขององค์การอนามัยโลกเมื่อวันที่ 5 มิถุนายน 2563 ซึ่งแนะนําให้ประชาชนทุกคนสวมหน้ากากอนามัย/หน้ากากผ้า เมื่ออยู่ในที่สาธารณะ
****************************** 11 มิถุนายน 2563
รัฐบาลไทย-ข่าวทำเนียบรัฐบาล-ช้อปสินค้าเด็ดทั่วไทย ผ่านมาตรการ “ชิม ช้อป ใช้” ด้วยการใช้จ่าย G-Wallet 2
วันจันทร์ที่ 16 ธันวาคม 2562
ช้อปสินค้าเด็ดทั่วไทย ผ่านมาตรการ “ชิม ช้อป ใช้” ด้วยการใช้จ่าย G-Wallet 2
วันอาทิตย์ที่ 15 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลชวนคนไทยช้อปสินค้าเด็ดทั่วไทย ผ่านมาตรการ “ชิม ช้อป ใช้” ด้วยการใช้จ่าย G-Wallet 2 ที่เว็บไซต์ thailandpostmart.com ซึ่งมีสินค้าของดีของเด่นจากทั่วประเทศมากกว่า 17,000 รายการ เพื่อกระตุ้นให้เกิดการหมุนเวียนเม็ดเงินในระบบเศรษฐกิจ และกระจายรายได้สู่ผู้ประกอบการรายย่อย กลุ่มวิสาหกิจชุมชน โดยจะได้รับสิทธิพิเศษ 3 ต่อ คือ ต่อที่ 1 รับเงินคืน หรือแคชแบ็ค จากชิม ช้อป ใช้ 15 - 20% ต่อที่ 2 เมื่อซื้อสินค้าครบ 1,000 บาทขึ้นไป รับคูปองส่วนลด 5% สําหรับใช้ซื้อสินค้าอื่น ๆ ในครั้งถัดไป และต่อที่ 3 บริการขนส่งสินค้าด้วยบริการ EMS ผู้สนใจสามารถเลือกซื้อเลือกชมได้ตั้งแต่บัดนี้ – 31 ม.ค. 63
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเร่งพัฒนาศักยภาพศูนย์ปฏิบัติการเฝ้าระวังการทำประมง
วันจันทร์ที่ 28 พฤษภาคม 2561
รัฐบาลเร่งพัฒนาศักยภาพศูนย์ปฏิบัติการเฝ้าระวังการทําประมง
โดยจัดส่งเจ้าหน้าที่ของศูนย์บัญชาการแก้ไขปัญหาการทําประมงผิดกฎหมายไปให้ความรู้และประสบการณ์แก่บุคลากรของศูนย์ปฏิบัติการ
เสาร์ที่ 26 พ.ค.61
รัฐบาลเร่งพัฒนาศักยภาพศูนย์ปฏิบัติการเฝ้าระวังการทําประมง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งพัฒนาศักยภาพศูนย์ปฏิบัติการเฝ้าระวังการทําประมง โดยจัดส่งเจ้าหน้าที่ของศูนย์บัญชาการแก้ไขปัญหาการทําประมงผิดกฎหมายไปให้ความรู้และประสบการณ์แก่บุคลากรของศูนย์ปฏิบัติการ เพื่อให้สามารถปฏิบัติงานเฝ้าระวังการทําประมงได้อย่างครบวงจร เช่น การควบคุมเรือ การติดตามพฤติกรรมการทําประมงที่ถูกต้อง การควบคุมการใช้แรงงานบนเรือประมง เป็นต้น โดยศูนย์ปฏิบัติการดังกล่าวจะรวบรวมและตรวจสอบข้อมูลการทําประมงจากทุกหน่วยงาน เพื่อนําไปวิเคราะห์และกําหนดแนวทางแก้ไขปัญหาได้อย่างถูกต้องและมีประสิทธิภาพ ทั้งนี้ รัฐบาลตั้งเป้าว่าประเทศไทยจะปลอดจากสินค้าและการทําประมงที่ผิดกฎหมายอย่างถาวรภายในปี 2564
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นรม. นำเจ้าหน้าที่ทำเนียบรัฐบาล ออกกำลังกายประจำสัปดาห์ในแบบผ่อนคลาย  พร้อมเชิญชวนสื่อมวลชนชมต้นมะขามป้อมข้างตึกไทยคู่ฟ้าที่เพิ่งปลูกใหม่
วันพฤหัสบดีที่ 16 มีนาคม 2560
นรม. นําเจ้าหน้าที่ทําเนียบรัฐบาล ออกกําลังกายประจําสัปดาห์ในแบบผ่อนคลาย  พร้อมเชิญชวนสื่อมวลชนชมต้นมะขามป้อมข้างตึกไทยคู่ฟ้าที่เพิ่งปลูกใหม่
นรม. นําเจ้าหน้าที่ทําเนียบรัฐบาล ออกกําลังกายประจําสัปดาห์ในแบบผ่อนคลาย ซึ่งทุกคนสามารถนําไปต่อยอดสร้างความสัมพันธ์ที่ดีต่อกันได้ พร้อมเชิญชวนสื่อมวลชนชมต้นมะขามป้อมข้างตึกไทยคู่ฟ้าที่เพิ่งปลูกใหม่
วันนี้ (15 มีนาคม2560)เวลา16.00น. ณ บริเวณด้านหน้าสนามหญ้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําเจ้าหน้าที่ทําเนียบรัฐบาลร่วมกันออกกําลังกายเพื่อเสริมสร้างร่างกายให้แข็งแรง ห่างไกลจากโรคภัยไข้เจ็บ รวมทั้งยังทําให้มีสุขภาพจิตใจที่ดี เกิดผลดีในการดําเนินชีวิตประจําวันให้มีความอย่างสดชื่น อารมณ์ดี อีกทั้งคนในครอบครัวและเพื่อนร่วมงานมีสัมพันธภาพที่ดีต่อกัน โดยคณะผู้บริหารและเจ้าหน้าที่ของสํานักเลขาธิการนายกรัฐมนตรี พร้อมหน่วยงานอื่นภายในทําเนียบรัฐบาล ร่วมออกกําลังกายด้วย
ในสัปดาห์นี้ นายกรัฐมนตรี ได้เต้นแอโรบิคตามจังหวะเพลงร่วมกับเจ้าหน้าที่ทําเนียบรัฐบาลประมาณ 30 นาที เพื่อเสริมสร้างร่างกายและจิตใจให้แข็งแรงสมบูรณ์ จากนั้น นายกรัฐมนตรีได้กล่าวขอบคุณเจ้าหน้าที่ทุกคนที่ออกกําลังกายร่วมกันในวันนี้ด้วย
อนึ่ง หลังเสร็จสิ้นการออกกําลังกาย ก่อนนายกรัฐมนตรีจะกลับไปทําภารกิจต่อ ณ ตึกไทยคู่ฟ้า ทําเนียบรัฐบาล นายกรัฐมนตรีกล่าวเชิญชวนสื่อมวลชนให้ไปชมต้นมะขามป้อมที่เพิ่งปลูกใหม่ ณ บริเวณด้านข้างตึกไทยคู่ฟ้า ทําเนียบรัฐบาล โดย มะขามป้อมถือเป็นผลไม้เพื่อสุขภาพ และเป็นสมุนไพรพื้นบ้านที่มีประโยชน์ต่อร่างกาย เพราะมีสารต่อต้านอนุมูลอิสระ โดยประโยชน์ของมะขามป้อมหรือสรรพคุณของมะขามป้อมนั้นมีมากมาย และยังเป็นยารักษาโรคบางชนิดได้ เช่นช่วยในการย่อยอาหาร ทําให้ชุ่มคอและช่วยละลายเสมหะอีกด้วย นอกจากนี้ มะขามป้อมนั้นยังอุดมไปด้วยวิตามินและแร่ธาตุหลายชนิดที่มีประโยชน์ต่อร่างกาย เช่น วิตามินเอ วิตามินบี3วิตามินซี ธาตุแคลเซียม ธาตุฟอสฟอรัส และธาตุเหล็ก เป็นต้น
*******************************
กลุ่มประชาสัมพันธ์และเผยแพร่ สํานักโฆษก